نصر الدین مراد خان

نصر الدین مراد خان (1904ء–1970ء) ایک روسی نژاد، ترک النسل، پاکستانی معمار اور مدنی مہندس تھے، جنھیں مینار پاکستان کے معمار ہونے کی بدولت پہ یاد کیا جاتا ہے۔

 زندگی 
 ابتدائی زندگی 
نصر الدین مراد خان 1904ء میں شمالی قفقاز میں واقع سلطنت روس کے شہر داغستان میں پیدا ہوئے۔ 1930ء میں انھوں نے لینن گراڈ یونیورسٹی سے مدنی ہندسیات کی ڈگری حاصل کی اور بعد ازاں، انھوں نے اسی یونیورسٹی سے معماری اور شہری منصوبہ بندی کی ڈگریاں بھی حاصل کیں۔

روس کی آرکیٹیکٹس ایسوسی ایشن کے رکن بنے۔ انھیں روسی حکومت کی طرف سے بہترین نقشہ نویسی پر کئی انعامات بھی ملے مگر روسی کمیونسٹ پارٹی سے اختلاف کے باعث وہ جرمنی چلے گئے یہ دوسری عالمی جنگ کے اختتام کا زمانہ تھا اور جرمنی کی بیشتر عمارات تباہ وبرباد ہو چکی تھیں چنانچہ جرمنی حکومت نے انھیں سول انجینئر کی حیثیت سے ملازمت دے دی۔ مراد خان نے جرمنی میں رہائشی عمارتوں کے علاوہ دو جدید طرز کے تھیٹر اور دو بڑے چرچ اور متعدد عمارات کے ڈیزائن تیار کیے۔

 پناہ گزینی 
مراد خان قفقاز کے علاقہ کو سوویت راج سے آزاد کرانا چاہتے تھے۔ اس کے سبب، 1943ء میں انھیں اپنی جان بچانے کے لیے داغستان سے جرمنی فرار ہونا پڑا، جہاں وہ برلن میں اقوام متحدہ انتظامیہ برائے بحالی و ریلیف کے قائم کردہ پناہ گزین کیمپ میں ٹھہرے۔ وہیں انھوں نے ایک ترکی پناہ گزین خاتون، حمیدہ آکموت سے، 1944ء میں شادی کر لی۔

 پاکستان آمد 
جرمنی میں سات سالہ پناہ گزینی کے بعد، 1950ء میں، مراد خان اپنے خاندان سمیت پاکستان آ گئے۔ 1946ءمیں ان کی ملاقات جرمنی میں ڈاکٹر عبد الحفیظ مالواڑہ سے ہوئی جن کا تعلق لاہور سے تھا اور وہ اسلحہ سازی اور کیمیا گری کے ماہر تھے۔ ڈاکٹر عبد الحفیظ نے اپنی بیٹی حمیدہ بیگم کی شادی مراد خان سے کردی۔ اس عرصہ میں پاکستان بھی دنیا کے نقشے پر ابھر آیا۔ قیام پاکستان کے بعد انھوں نے مستقل طور پر لاہور میں سکونت کا فیصلہ کر لیا اور جرمنی کو چھوڑ کر 1950ءمیں پاکستان آگئے۔ جون 1951ءمیں انھیں محکمہ تعمیرات میں زیر تعمیر واہ آرڈیننس فیکٹری میں گیریژن انجینئر کے طور پر متعین کر دیا گیا۔ 1953ءسے 1958ءتک مراد خاں حکومت مغربی پاکستان کے مشیر تعمیرات رہے۔ قذافی اسٹیڈیم لاہور کے علاوہ انھوں نے بادشاہی مسجد لاہور کی مرمت، مشتر ہسپتال و میڈیکل کالج ملتان، دماغی امراض کا ہسپتال اور رہائشی کالونی مانسہرہ، ٹیکسٹائل ٹیکنالوجی انسٹی ٹیوٹ لائلپور (فیصل آباد) بوریوالہ ٹیکسٹائل ملز اور ہمالہ پولیس ٹریننگ کالج کے منصوبے بھی تشکیل دیے۔

 وفات 
15 اکتوبر، 1970ء کو دل کے دورہ کے باعث مراد خان وفات پا گئے۔

 فنی کیریئر 
1930ء میں مراد خان داغستان اور لینن گراڈ میں کئی عہدوں پہ فائز رہ چکے تھے۔ انھیں سٹالن کی تطہیر مہندسان کے دوران گرفتار کیا گیا، مگر فروری 1940ء میں انھیں دوبارہ شمالی قفقازپروجیکٹ ٹرسٹ کی پیتی گورسک شاخ کا انجینئر اعلى اور معمار اعلى مقرر کر دیا گیا۔

 مینار پاکستان 
نصرالدین مراد خان نے مینار پاکستان کی تعمیر کے لیے اپنی خدمات بِلا معاوضہ پیش کیں۔
انھوں نے مینار کے ڈیزائن اور تعمیر کی فیس ( جو تقریباََ 2 لاکھ 52 ہزار بنتی تھی ) نہ لی اور اِسے مینار کی تعمیر کے لیے بطور عطیہ دے دیا۔

 انعامات 
1963ء میں تمغا امتیاز ملا۔

 مزید دیکھیے 
 مینار پاکستان

 حوالہ جات 

زمرہ:پاکستان کو تارکین وطن
زمرہ:پاکستان کے وطن گیر شہری
زمرہ:پاکستانی سول انجینئر
زمرہ:پاکستانی شہری منصوبہ ساز
زمرہ:پاکستانی معمار
زمرہ:ترک نژاد پاکستانی شخصیات
زمرہ:تمغائے امتیاز
زمرہ:تمغائے امتیاز وصول کنندگان
زمرہ:داغستانی نژاد پاکستانی شخصیات
زمرہ:سوویتی سول انجینئر
زمرہ:سوویتی شہری منصوبہ ساز
زمرہ:سوویتی ماہرین تعمیرات
زمرہ:سوویتی مسلم
زمرہ:سوویتی مہاجرین
زمرہ:سینٹ پیٹرز برگ اسٹیٹ یونیورسٹی کے فضلا
زمرہ:کمیک
زمرہ:لاہور میں وفات پانے والی شخصیات
زمرہ:لاہوری شخصیات
زمرہ:مدنی مہندس
زمرہ:وفیات بسبب دورہ قلب
زمرہ:1904ء کی پیدائشیں
زمرہ:1970ء کی دہائی کی وفیات
زمرہ:1970ء کی وفیات

زمرہ:لاہور کے انجینئر